
שלום רב,
                                  
  
הנדון: בקשה לקבלת מידע מכוח חוק חופש המידע, תשנ"ח 1998 – 
תקן ישראלי  546
סימוכין: פנייתך מיום  9.6.20
ראשית, תודה על פנייתך בנושא שבנדון.
בבקשה שהיגשת למשרדנו – הכלכלה והתעשייה, ביקשת לקבל עותק של המסמכים המצויים במשרד הכלכלה שעסקו בתקן ישראלי 546 - הכרזתו כתקן רשמי או הסרת הרשמיות שלו.
בקשתך לקבלת מידע הופנתה לטיפולה של היחידה המקצועית הרלוונטית, במקרה דנן, מינהל התקינה. לאחר קבלת התייחסותם של הגורמים המקצועיים הרלוונטיים ביחידה, כמו גם אישורה של הלשכה המשפטית, אבקש להשיב בדברים, כדלקמן:
מבדיקת המידע המצוי ברשות היחידה, עולה כי המסמך היחיד המקיים הלימה עם בקשתך עונה להגדרה: "חוק התקנים, תשי"ג – 1953. אכרזה על תקן כתקן רשמי".
מצ"ב המסמך.
מעבר לכך, לא נמצאה הודעה של שר הכלכלה והתעשייה או הממונה על התקינה, על הסרת רשמיות על תקן ישראלי 546, על החלפתו, על שינוי או על ביטולו כאמור בסעיף 8(ה) לחוק התקנים.
לתשומת ליבך, סעיף 8 (ה) הקובע כי הוכרז תקן כתקן רשמי, יהיו ביטול התקן, החלפתו בתקן אחר או שינויו, טעונים אישור בכתב של השר ופרסום אכרזה על כך ברשומות, נכנס לתוקפו רק בינואר 1979. 

ככל שדרושים לך פרטים נוספים אודות התקן, אנו ממליצים לפנות באופן ישיר למכון התקנים. בהקשר זה, יובהר כי הגם שמכון התקנים נמנה על יחידות הסמך, התאגידים והרשויות של משרד הכלכלה והתעשייה, אולם הוא מטפל בהעמדת מידע לציבור, אם באופן יזום ואם בתגובה לפניות מבקשי המידע – באופן עצמאי.
מקווה שהיינו לך לעזר ונשמח לעמוד לרשותך גם בעתיד, בכל הנוגע לנושאים עליהם אמון משרדנו.
 


בברכה
יוסי זולפן,
  הממונה על חוק חופש המידע
   משרד הכלכלה והתעשייה

















העתק: עו"ד אמל כולאב, הלשכה המשפטית 
משרד הכלכלה והתעשייה
בניין ג'נרי, רחוב בנק ישראל 5, קריית הממשלה, ת"ד 3166, ירושלים 9103101

